สวัสดีค่ะ หนูทานยาคุมแบบ21เม็ด ทานไปถึงเม็ดที่17 ประจำเดือนมา ( มีเพศสัมพันธ์ ) แล้วเช้ามามีประจำเดือนออกมา หนูทานยาคุมจนหมดแผง ระหว่างที่ยาคุมยังไม่หมด ก็เป็นประจำเดือนไปด้วยทานจนหมด ( 8/11/2565 ) ปัจจุบัน (13/11/2565) ประจำเดือนยังมาอยู่ หนูต้องเริ่มแผงต่อไปเมื่อไหร่คะ แล้วเกิดจาะไรที่ประจำเดือนมาก่อนกำหนด
สวัสดีค่ะ หากทานยาคุมกำเนิดจนถึงเม็ดที่ 17 แล้วได้มีเลือดออกมา เลือดดังกล่าวไม่ได้ถือเป็นประจำเดือน แต่เป็นเลือดที่เกิดจากผลข้างเคียงของยาคุมกำเนิดค่ะ และเมื่อทานยาคุมจนครบ 21 เม็ดแล้ว หากยังคงมีเลือดออกมาอีก เลือดดังกล่าวจะถือเป็นประจำเดือนค่ะ ทั้งนี้ เมื่อทานยาครบแล้ว ก็ให้นับไป 7 วัน แล้วจึงเริ่มทานยาคุมแผงใหม่ต่อไป โดยไม่ต้องรอให้ประจำเดือนหมดค่ะ การออกฤทธิ์ในการป้องกันการตั้งครรภ์ก็จะเป็นไปอย่างต่อเนื่องค่ะ ดังนั้น หากทานยาคุมครบ 21 เม็ดวันที่ 8 พ.ย. ก็ให้เริ่มทานแผงใหม่วันที่ 16 พ.ย.ค่ะทั้งนี้ หากเริ่มทานยาคุมแผงใหม่แล้ว ยังคงมีเลือดออกมาอีก แนะนำควรเปลี่ยนยี่ห้อยาคุมกำเนิด เป็นชนิดที่มีฮอร์โมนสูงขึ้น เพื่อลดผลข้างเคียงเรื่องการมีเลือดออกกะปริดกะปรอยค่ะ